SANDISK CORPORATION
הסכם רישיון למשתמש קצה
אל תוריד את התוכנה ואל תתקין אותה או תשתמש בה לפני שקראת בעיון את התנאים של הסכם רישיון למשתמש קצה זה (להלן "הסכם").  בכך שאתה מוריד את התוכנה, משתמש בה או מתקין אותה, אתה מסכים לכל התנאים של הסכם זה.  אם אינך מסכים לכל התנאים, אל תוריד את התוכנה, אל תתקין אותה ואל תשתמש בה, ואם ניתן, החזר את התוכנה ללא דיחוי למקום הרכישה לקבלת החזר כספי. אם התוכנה נכללה עם רכישת חומרה, עליך להחזיר את כל אריזת החומרה/תוכנה כדי לקבל החזר כספי.  אם הגישה לתוכנה נעשתה באופן אלקטרוני, לחץ על "לא מסכים" כדי להפסיק את תהליך ההורדה. 
הקושחה, תוכניות המחשב, מנהלי ההתקן, הנתונים או המידע (להלן "התוכנה") ניתנים לכל אדם אשר מוריד את התוכנה, משתמש בה או מתקין אותה ("אתה" או "שלך") בהתאם לתנאי הסכם זה בינך לבין SanDisk Corporation (להלן "SanDisk", "אנו" או "אנחנו"), ועשויים להיות כפופים לתנאים ולהתניות נוספים בהסכם בינך לבין מעניקי רישיונות צד ג' של SanDisk (להלן "מעניקי רישיונות"). התוכנה היא בבעלות SanDisk ומעניקי הרישיונות שלה. התוכנה מוגנת מתוקף חוקי זכויות יוצרים ואמנות בינלאומיות בנושא זכויות יוצרים, וכן מתוקף חוקים ואמנות שעניינם הגנה על קניין רוחני. 
1.	רישיון תוכנה.  בכפוף לתנאים ולהתניות במסמך זה, SanDisk מעניקה לך רישיון מוגבל, לא בלעדי, לא ניתן לרישוי משנה, ניתן להעברה בהתאם לתנאים אלה וללא תמלוגים בכפוף לזכויות הקניין הרוחני של SanDisk להשתמש בתוכנה בתבנית ברת-הפעלה לשימושך האישי בלבד אך ורק עם מוצר של SanDisk או התקן חומרה אחר של SanDisk ובמחשב או בהתקן חומרה מארח אחר אחד בלבד בכל זמן נתון (להלן "רישיון").  התוכנה נמצאת "בשימוש" בעת ההורדה, ההעתקה, הטעינה לזיכרון RAM או ההתקנה שלה בדיסק קשיח או בזיכרון קבוע אחר של מחשב או התקן חומרה מארח אחר.  
2.	הגבלות.  SanDisk ומעניקי הרישיונות שלה שומרים בידם את כל הזכויות על התוכנה שלא הוענקו לך במפורש.  אינך רשאי לשנות, להתאים, לתרגם או ליצור עבודות נגזרות (גרסאות חדשות) של התוכנה.  הסכם זה אינו מעניק קוד מקור כלשהו.  אינך רשאי לבצע בתוכנה הנדסה לאחור, פירוק, הידור לאחור, השכרה, החכרה או חסימה, או ליצור מחדש או לחשוף את קוד המקור של התוכנה.  אינך רשאי לשבץ את התוכנה או לשלבה בתוך כל מוצר תוכנה או התקן אחרים. התוכנה מכילה מידע קנייני וסודי של SanDisk ושל מעניקי הרישיונות שלה, ואתה מתחייב לא לגלות או לחשוף מידע זה לאחרים.  כל העותקים המותרים של התוכנה אותם אתה יוצר או מפיץ חייבים להיות ללא שינוי, חייבים להכיל את כל ההודעות הקנייניות המקוריות של התוכנה ויש לכלול בהם או לצרף אליהם הסכם זה.  למעט לשימוש אישי שלך על גבי מוצרי SanDisk או התקני חומרה אחרים של SanDisk או למטרות גיבוי לארכיון, אינך רשאי להפריד את התוכנה מהמוצר של SanDisk או התקן החומרה המארח או להפריד את התוכנה לרכיבים לצורך רישוי משנה, הפצה או העברה לצד ג'.    
3.	שירותי צד ג', תוכן, תוכנה, קובצי עוגיות (Cookie).  יתכן והתוכנה תאשפר גישה למספר שירותים, תוכן או תוכנה המוצעים על-ידי צד ג' (כל אחד מהם, "מוצר"). חלק מהמוצרים עשויים להיות מסופקים רק לצורך הערכה שלך ותהיה להם פונקציונליות מוגבלת או שיחדלו מלפעול לאחר תקופת זמן מוגדרת. כל מוצר יהיה נתון לתנאים ולהתניות ולמדיניות הפרטיות של ספק המוצר ויתכן ותידרש להסכים לתנאים הללו טרם שתיגש או תשתמש במוצר או טרם שתשדרג ממוצר להערכה לגרסה מלאה שלו.  מוצרים מסוימים עשויים להוריד קובצי עוגיות (cookie) למחשב שלך.  SanDisk אינה אחראית לקובצי עוגיות אלו ואינה מקבלת מידע כלשהו מהם.  אנא סקור בזהירות את מדיניות הפרטיות וקובצי העוגיות הקשורים לכל מוצר כדי שתהיה מיודע בעניין זה.  ספק מוצר, לפי שיקול דעתו הבלעדי, עשוי לבחור לסיים, לשנות, להשהות או לצמצם כל אחת או את כל התכונות והפונקציונליות של המוצר בכל עת.  לספק המוצר יש גם את הזכות הבלעדית להגביל, להשהות או לסיים את הגישה שלך למוצר בכל עת.  SANDISK אינה אחראית לכל תביעה או נזקים או כל אובדן אחר שאתה עלול לסבול, ישירות או בעקיפין, בקשר לשימוש שלך או הגישה שלך לכל מוצר של צד ג'.
4.	הגבלת אחריות.  במידה המרבית המותרת על-פי הדין החל, התוכנה ניתנת "כפי שהיא" ("AS  IS") ו"כפי שזמינה" ("AS  AVAILABLE") ללא כל אחריות ו-SANDISK או מעניקי הרישיונות שלה אינם מספקים בזאת כל מצג או אחריות כלשהם, על פי חוק או חוקי מסחר או שימוש במסחר, במפורש או מכללא, לרבות ומבלי להגביל, כל אחריות או התאמה למטרה מסחרית, התאמה למטרה מסוימת, אי-הפרעה או אי-הפרה של זכויות קניין רוחני כלשהן של צד ג', או שווי ערך לפי החוקים של סמכות שיפוט כלשהי.  אתה נוטל על עצמך את מלוא הסיכון באשר לאיכות ולביצועים של התוכנה.  אם יתברר שהתוכנה פגומה, אתה, ולא SANDISK, מעניקי הרישיונות שלה או המשווקים שלה, נוטל על עצמך את מלוא העלות של השירות או התיקון הנדרשים.
5.	הגבלת חבות.  במידה שאינה אסורה על פי דין, בשום מקרה לא יהיו SANDISK או מעניקי הרישיונות שלה, או המנהלים, הפקידים, העובדים, היועצים, מעניקי הרישיונות, מקבלי הרישיונות או החברות המסונפות לה, אחראיים על נזקים עקיפים, מקריים, מיוחדים, תוצאתיים או מופתיים כלשהם הנובעים או הקשורים להורדה, להפצה, לשימוש או לביצועים או לאי-ביצועים של התוכנה, גם אם נמסר ל-SANDISK על אפשרות לנזקים כאלה.  הגבלות החבות לעיל יחולו גם אם תרופה כלשהי לא תשיג את תכליתה המהותית.  בכל מקרה, החבות הכוללת של SANDISK או מעניקי הרישיונות שלה לא תעלה על הסכום ששילמת לנו עבור השימוש בתוכנה.
6.	התוכנה ניתנת עם "זכויות מוגבלות".  השימוש, השכפול או החשיפה על-ידי הממשלה כפופים להגבלות כפי שנקבעו בתקנות FAR 52.227-14 ו-DFARS 252.227-7013 וכו'.  השימוש בתוכנה על-ידי הממשלה מהווה הכרה בזכויות הקנייניות של SanDisk המפורטות במסמך זה. הקבלן או היצרן הוא SanDisk Corporation, 601 McCarthy Boulevard, Milpitas, CA 95035.
7.	העברה.  אם אתה מוכר או מעביר בצורה אחרת את המוצר של SanDisk הכולל את התוכנה בשלמותה, אתה רשאי להעביר את התוכנה כפי שזו משולבת במלואה במוצר זה, בתנאי שאתה מספק גם הסכם זה למי שרוכש או מקבל את המוצר, ובמועד זה יבוטלו מיד כל הזכויות שלך לפי הסכם זה.  למעט כפי שצוין לעיל, אינך רשאי להקצות או להעביר הסכם זה, בחלקו או בשלמותו, וכל ניסיון לעשות זאת יהיה לא תקף.
8.	סיום ההסכם.  במקרה של הפרה מצדך, אנו רשאים לסיים הסכם זה ואת הרישיון באופן מיידי וללא הודעה מראש.  עם סיומו של הסכם זה, עליך למחוק או להשמיד את כל העותקים של התוכנה.
9.	פעילויות בסיכון גבוה.  התוכנה אינה עמידה בפני תקלות ואינה מתוכננת לשימוש בסביבות מסוכנות המחייבות ביצועים הבטוחים מפני תקלות או בכל יישום אחר בו כשל של התוכנה עשוי לגרום ישירות למוות, לפציעה גופנית או לנזק חמור בגוף או ברכוש (במקובץ "פעילויות בסיכון גבוה").  SANDISK ומעניקי הרישיונות שלה מסירים מעצמם כל אחריות מפורשת או מכללא של התאמה לפעילויות בסיכון גבוה ולא יהיו אחראיים עבור חבויות או נזקים הנובעים משימוש כזה.
10.	כללי.  הסכם זה מכיל את מכלול ההבנות בין הצדדים בנוגע לשימוש שלך בתוכנה.  אם חלק כלשהו בהסכם זה יתברר כלא תקף ובלתי ניתן לאכיפה, הדבר לא ישפיע על תוקף שאר ההסכם, אשר יישאר תקף ובר-אכיפה בהתאם לתנאיו. הסכם זה ייושם ויפורש בהתאם לחוקים של מדינת קליפורניה והחוק הפדרלי הקובע של ארה"ב, ללא דיני ברירת הדין שלהם.  אמנת האו"ם על חוזים למכר בינלאומי של טובין לא תחול על הסכם זה.  כל תביעה או הליך משפטי הנובעים מהסכם זה או קשורים אליו יידונו בבתי המשפט המדינתיים או הפדרליים של מחוז סנטה קלרה, קליפורניה, והצדדים מסכימים בזאת לסמכות השיפוט הבלעדית ולמקום המשפט של בתי משפט אלה.  אתה מתחייב לא להוציא או לייצא מארה"ב, או לייצא מחדש ממקום כלשהו, כל חלק של התוכנה או כל מוצר ישיר שלה למדינה אחרת תוך הפרה של תקנות מנהל הייצוא של ארה"ב, או תקנות המשך שלהן, למעט אם הדבר נעשה תוך ציות ועם הרישיונות והאישורים הדרושים לפי חוקי ותקנות הייצוא שחלים, לרבות ללא הגבלה, אלה של משרד המסחר של ארה"ב. כל ויתור או שינוי של הסכם זה ייכנס לתוקף רק לאחר הגשתו בכתב בצירוף חתימה של נציגים מורשים של כל צד.  אתה מסכים לכך שמעניקי הרישיונות הם מוטבים צד ג' של הסכם זה לצורך אכיפה של ביצוע התנאים וההתניות של הסכם זה מצדך.  התנאים בסעיפים 2, 3, 4, 5, 6, 7, 8, 9 ו-‏10 יישארו בתוקף גם עם סיום או פקיעת התוקף של הסכם זה.